钦定古今图书集成/明伦汇编/闺媛典/第189卷 > 王进善侧室邓氏
## 钦定古今图书集成/明伦汇编/闺媛典/第189卷 > 王进善侧室邓氏

按《顺庆府志》：“邓氏，王进善侧室。善长子妇某氏素妒，
邓年二十二方娠。进善疾笃，意后必有隙，密遗以像。
后邓产子，选妇果诬以罪，出鸣于官。讯邓取像以呈，
容貌宛然，以手指轴柄。官遽剖轴，见善有遗嘱存，具
知所以，乃得直。邓抚选力学，曲承长妇意，爱选备至。
选后登第，邓年九十卒。”